Ati simtit-o si voi? Stanjeneala. Jena, inadecvarea, nepotrivirea?

V-ati enervat? Ati simtit ca vi se refuza un minimum de respect pe care l-ati fi meritat?

Ati avut senzatia ca ati fost trasi in piept?

Ati simtit fie si pentru o secunda ca il regretati pe Traian Basescu? Pe Ion Iliescu? Pe Vlad Tepes? Burebista?

Ati simtit toate astea?

Poate un pic de furie neputincioasa?

V-a trecut, asa scurt, prin minte ca poate ar fi trebuit sa nu faceti gluma aceea nesarata cu prietenul care s-a hotarat sa emigreze si a emigrat?

Sau poate vedeti deja transee? Poate simtiti ca e rost de lupta pe urmatorii ani si ca de abia acum se vor strange energiile pozitive. Poate asa simtiti.

Se prea poate sa fi simtit toate astea.

"Mai, ce blestem o fi pe poporul asta de a ajuns, pana la urma, sa aleaga ntre doi fosti comunisti" spunea amar-cabotin-satisfacut un participant la alta dezbatere tv, pe aceeasi tema prezidentiala.

Ce nenorocire! Ce ghinion!

Dar nu ala e ghinionul. Ghinionul e ca intotdeauna ramanem cu baietii din fundul clasei in etapa de final. Cu ne-merituosii.

Pentru ca de-a lungul cursei nu suntem atenti la detalii. Pentru ca n-avem timp sa ii urmarim. N-avem timp sa ne facem opinii. Sa actionam in baza lor. La timp, onest, cu mijloacele noastre putine. Sa-i oprim cat sunt inca niste golani de cartier sau niste functionari cu ambitii prea mari.

Nu, nu facem asta. Noi asteptam urmatoarea dezbatere

Intre timp ei ajung sa conduca o tara.